ออมสินยั่วใจจ่ายดอกฝากสูงสุด7%
ออมสินเปิดตัวฝากสั้น 11 เดือน รับดอกเบี้ยเฉลี่ย 3.7% สองเดือนสุดท้ายรับ 7%
17 ส.ค. 2554

ออมสินเปิดตัวฝากสั้น 11 เดือน รับดอกเบี้ยเฉลี่ย 3.7% สองเดือนสุดท้ายรับ 7% 
พ่วงขยับดอกเบี้ยเงินฝากยกแผง 1เม.ย.นี้ 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่าธนาคารได้ออกผลิตภัณฑ์ “เงินฝากประจำ 11 เดือน” คิดอัตราดอกเบี้ยแบบขั้นบันไดดอกเบี้ยเฉลี่ย 3.7273% ต่อปี โดยฝากในช่วงเดือนที่ 13 ผู้ฝากจะได้รับดอกเบี้ย 2.5% เดือนที่ 46 อัตราดอกเบี้ย 3% เดือนที่ 79 ดอกเบี้ย 3.50% และเดือนที่ 10-11 ดอกเบี้ย 7% เนื่องในวันที่ 1 เม.ย. 2554 เป็นวาระครบรอบ 98 ปี ของการสถาปนาธนาคารออมสิน โดยลูกค้าสามารถเปิดบัญชีขั้นต่ำ 1 หมื่นบาท




 ธนาคารยังได้ปรับขึ้นอัตราดอกเบี้ยเงินฝากทุกประเภท ทุกกลุ่มผู้ฝาก มีผลตั้งแต่วันที่ 1 เม.ย. 2554 นี้เช่นกัน ได้แก่ เงินฝากเผื่อเรียก สำหรับผู้ฝากทั่วไปและนิติบุคคลไม่แสวงหากำไร จากเดิม 0.85% ปรับขึ้นตามวงเงินเป็นอัตราดอกเบี้ย 1–1.25% หรือปรับเพิ่มขึ้น 0.15– 0.4% 
ผู้ฝากนิติบุคคลทั่วไป ส่วนราชการและรัฐวิสาหกิจปรับตามวงเงินจากอัตราเดิม 0.6% เป็น 1–1.25% หรือปรับเพิ่มขึ้น 0.4–0.65% 
เงินฝากเผื่อเรียกพิเศษสำหรับผู้ฝากทั่วไป นิติบุคคลไม่แสวงหากำไร นิติบุคคลทั่วไปปรับตามวงเงินจาก 1.25–1.35% เป็นทุกวงเงินฝากคิดอัตราดอกเบี้ย 1.5% และผู้ฝากที่เป็นส่วนราชการและรัฐวิสาหกิจปรับขึ้นจากเดิม 0.95% เป็น 1.50%
นอกจากนั้น ได้ปรับเพิ่มเงินรางวัลสำหรับสลากออมสินพิเศษ 5 ปี ในรางวัลเลขท้าย 4 ตัว จากเดิมหมุน 4 ครั้ง มูลค่าเงินรางวัลครั้งละ 200 บาท ปรับเพิ่มเงินรางวัลเป็นครั้งละ 300 บาท ซึ่งจะเริ่มตั้งแต่การออกรางวัลประจำวันที่ 1 เม.ย. 2554 เป็นต้นไป